system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Grădină botanică.
assistant
Grădinile botanice (în latină, hortus botanicus) cultivă și cresc o mare varietate de plante în principal pentru motive științifice, categorisire și documentare, dar și pentru plăcerea și educarea publicului larg, un bconsiderent devenit esențial pentru asigurarea fondurilor publice. Două dintre elementele mai puțin cunoscute, dar foarte importante, ale unei grădini botanice sunt biblioteca și herbarul de plante uscate și documentate. Totuși, nu toate grădinile botanice sunt deschise tuturor vizitatorilor, așa cum este Chelsea Physic Garden.

Cercetare 
Începând cu sfârșitul secolului XVIII, grădinile botanice europene au început să facă expediții pentru colectarea de plante și publicarea florei din diferite părți ale lumii. Cercetări științifice ulterioare studiau modalitatea prin care aceste plante exotice s-ar putea adapta mediului local, modalitatea de clasificare a lor și modalitatea de înmulțire a speciilor rare sau amenințate cu dispariția. Grădina Botanică Regală, Kew, de lângă Londra, publică astfel de jurnale, cataloage și baze de date încă din acele timpuri.

Istorie 
Primele grădini botanice moderne au fost fondate în nordul Italiei, acestea având conexiuni cu universitățile:
 Pisa (1544) de Luca Ghini (1490-1556)
 Padova (1545)
 Florența (1545)
 Bologna (1567)

Alte orașe europene au continuat pe această cale:
 Leipzig, Germania (1580)
 Jena, Germania (1586)
 Leiden, Olanda (1590)
 Montpellier, Franța (1593)
 Heidelberg, Germania (1597)
 Tübingen, Germania de Leonhart Fuchs
 Copenhaga, Danemarca (1600)
 Uppsala, Suedia (1655)
 Hanovra, Germania (1666)

În România 

În România, prima grădină botanică a fost înființată la Iași, în 1856, de către Anastasie Fătu (Grădina Botanică din Iași). Alte grădini botanice principale în România au mai fost înființate la București (Grădina Botanică din București, 1860) și Cluj-Napoca (Grădina Botanică din Cluj-Napoca, 1920).

Grădini botanice se mai găsesc la:

 Arad: Grădina Botanică Macea a Universității de Vest "Vasile Goldiș" din Arad 
București: Grădina Botanică „Dimitrie Brândză” a Universității din București
 Cluj-Napoca: Grădina Botanică din Cluj-Napoca
 Craiova: Grădina Botanică a Universității din Craiova 
 Galați: Grădina Botanică a Complexului Muzeal de Științele Naturii din Galați
Iași: Grădina Botanică a Universității "Alexandru Ioan Cuza" din Iași
 Jibou: Grădina Botanică a Institutului de cercetări Biologice din Jibou
 Târgu Mureș: Grădina Botanică a Universității de Medicină și Farmacie din Târgu-Mureș
 Tulcea: Grădina Botanică a Palatului Copiilor din Tulcea

În fază de proiect se află:
 Constanța: Grădina Botanică a Universității "Ovidius" din Constanța
 Măcin, județul Tulcea: Grădina Botanică Măcin

Vezi și 
 Arboretum
 Parc dendrologic
 Listă de rezervații naturale din România
 Lista grădinilor botanice din lume

Legături externe 
 Cele mai mari gradini botanice si muzee de istorie naturala din lume , 24 august 2010, Descoperă - Travel